Я не карыстаюся мабільнікам, бо жыццё без мабільніка больш спакойнае і мэтанакіраванае. Магчыма, нехта скажа, што гэта нязручна. Затое нашу размову ніхто беспардонна не можа перапыніць. Я карыстаюся электроннай поштай, і мне гэтага хапае. Раней не было тэлефонаў. Усе ведалі, што нельга спазняцца, бо чалавек чакае. А цяпер можна патэлефанаваць і ўсё адмяніць. Я не люблю прымушаць людзей чакаць.